**Paziņojums par līdzdalības iespējām likumprojekta “Grozījumi Sodu reģistra likumā” izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Likumprojekts “Grozījumi Sodu reģistra likumā” (turpmāk - Likumprojekts)  |
| 3. | Politikas joma un nozare vai teritorija | Iekšlietu politika |
| 4. | Dokumenta mērķgrupas | Iekšlietu ministrijas Informācijas centrs, Sodu reģistra likuma 14.pantā minētie subjekti, kas sniedz ziņas Sodu reģistram, un Sodu reģistra likuma 19.panta pirmajā daļā minētie subjekti, kam ir piešķirtas tiesības pieprasīt un saņemt ziņas par sevi.Tāpat jebkura fiziska vai juridiska persona, kura vēlas saņemt izziņu par ziņu neesamību Sodu reģistrā.  |
| 5. | Dokumenta mērķis un sākotnēji identificētās problēmas būtība | Likumprojekta mērķis ir nodrošināt Eiropas Savienības tiesību aktu prasību pārņemšanu attiecībā uz informācijas apmaiņu, kā arī precizēt Sodu reģistrā apstrādājamo ziņu apjomu un pilnveidot izziņas no Sodu reģistra saņemšanas veidus.Likumprojekta izstrādes pamats ir Iekšlietu ministrijas iniciatīva, kā arī nepieciešamība Latvijas nacionālajos normatīvajos aktos pārņemt Eiropas Parlamenta un Padomes 2019. gada 17. aprīļa Direktīvu (ES) 2019/884, ar ko groza Padomes Pamatlēmumu 2009/315/TI attiecībā uz informācijas apmaiņu par trešo valstu valstspiederīgajiem un attiecībā uz Eiropas Sodāmības reģistru informācijas sistēmu (ECRIS) un ar ko aizstāj Padomes Lēmumu 2009/316/TI.Tāpat Likumprojekts izstrādāts, ņemot vērā Eiropas Parlamenta un Padomes 2019. gada 17. aprīļa regulas (ES) 2019/816, ar ko Eiropas Sodāmības reģistru informācijas sistēmas papildināšanai izveido centralizētu sistēmu tādu dalībvalstu identificēšanai, kurām ir informācija par notiesājošiem spriedumiem par trešo valstu valstspiederīgajiem un bezvalstniekiem, un ar ko groza Regulu (ES) 2018/1726, kā arī Eiropas Parlamenta un Padomes 2016. gada 6. jūlija Regulas (ES) Nr. 2016/1191 par iedzīvotāju brīvas pārvietošanās veicināšanu, vienkāršojot dažu publisko dokumentu uzrādīšanas prasības Eiropas Savienībā, un grozījumiem Regulā (ES) Nr. 1024/2012 daudzvalodu standartveidlapas izsniegšanu, prasības. |
| 6. | Dokumenta izstrādes laiks un plānotā virzība | Pēc sabiedrības līdzdalības procesa nodrošināšanas Likumprojektu paredzēts pieteikt izsludināšanai Valsts sekretāru sanāksmē. |
| 7. | Dokumenti | Likumprojekts un Likumprojekta sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Sabiedrības pārstāvji var līdzdarboties, rakstiski iesniedzot viedokli, iebildumus un priekšlikumus par izstrādāto Likumprojektu. |
| 9. | Pieteikšanās līdzdalībai | Viedokli, iebildumus un priekšlikumus lūgums iesniegt līdz 2021. gada 1.janvārim,nosūtot tos uz elektroniskā pasta adresi sarmite.klementjeva@ic.iem.gov.lv. Iesniedzot viedokli, iebildumus vai priekšlikumus par Likumprojektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), adrese, tālruņa numurs un elektroniskā pasta adrese. |
| 10. | Cita informācija | Nav |
| 11. | Atbildīgā amatpersona | Iekšlietu ministrijas Informācijas centra Noziedzīgo nodarījumu uzskaites nodaļas vadītāja Sarmīte Klementjeva, tālr.67208509, e-pasts: sarmite.klementjeva@ic.iem.gov.lv. |